paragraph_text: Pod pritiskom rasističkih zakona Jima Crowa, bio je metom progona za cijeloga života, posebice zbog snažnog zalaganja za desegregaciju tj. rasnu jednakost. Pritvoren na temelju lažnih optužbi za širenje nasilja, uspio je pobjeći iz zatvora i vratiti se boksu, nastavivši se boriti na visokoj razini. Tako je njegova borba s Jamesom Jacksonom Jeffriesom svojedobno prozivana »Borbom stoljeća«, a slavu je stekao i snimanjem svojih borbi, među kojima je ona s Jeffriesom 2006. uvrštena u Nacionalni filmski registar kao snimka od povijesnog značaja.